Ministru kabineta noteikumu projekta

„Grozījumi Ministru kabineta 2017. gada 23. maija noteikumos Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām””

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Grozījumi Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"" (turpmāk – noteikumu projekts) izstrādāts atbilstoši Ministru kabineta 2017. gada 23. maija noteikumu Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" (turpmāk – noteikumi Nr. 264) 18. punktam.  **Noteikumi stāsies spēkā Oficiālo publikāciju un tiesiskās informācijas likumā noteiktajā kārtībā.** |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Saskaņā ar noteikumu Nr. 264 18. punktu Profesiju klasifikatoru aktualizē pēc nepieciešamības.  2018. gada 1. janvārī un 2018. gada 18. jūlijā stājās spēkā grozījumi likumā "Par reglamentētajām profesijām un profesionālās kvalifikācijas atzīšanu" (turpmāk – reglamentēto profesiju likums), kuros ir noteiktas vairākas jaunas reglamentētās profesijas un vairākas izslēgtas.  Izglītības un zinātnes ministrija izstrādāja Ministru kabineta noteikumu projektu "Grozījumi Ministru kabineta 2006. gada 6. jūnija noteikumos Nr. 460 "Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām"" (turpmāk – noteikumi Nr. 460), lai nodrošinātu to atbilstību reglamentēto profesiju likumā noteiktajām tiesību normām.  Izmaiņas reglamentēto profesiju likumā un noteikumos Nr. 460 attiecas arī uz noteikumiem Nr. 264, lai saskaņotu profesijas.  Lai mazinātu administratīvo slogu un ietaupītu resursus un laiku ir iespējams virzīt uz Ministru kabinetu vienlaikus normatīvo aktu projektus (saskaņā ar Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 26. punktu), ja tie ir saistīti. Tomēr noteikumi Nr. 264 nosaka, ka grozījumi Profesiju klasifikatorā jāvirza Labklājības ministrijai, tāpēc Izglītības un zinātnes ministrija vienlaicīgi nevirzīja noteikumu Nr. 460 projektu un noteikumu Nr.264. projektu.  Tādējādi noteikumu Nr. 264 projekts ir izstrādāts, lai saskaņotu profesijas ar reglamentēto profesiju likumu un noteikumu Nr. 460 projektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Profesiju klasifikators veidots, adaptējot Starptautiskās Darba organizācijas izstrādāto un 2008. gada martā pieņemto Starptautisko standartizēto profesiju klasifikāciju „International Standard Classification of Occupations (ISCO-08.  Profesiju klasifikators patlaban ir noteikts ar noteikumiem Nr. 264, kuru pielikumā izveidots profesiju saraksts.  Profesiju klasifikators ir sistematizēts profesiju, arodu, amatu, specialitāšu saraksts, kas veidots, lai nodrošinātu starptautiskai praksei atbilstošu darbaspēka uzskaiti un salīdzināšanu.  Profesiju klasifikatorā iekļautais termins „profesija” ir lietots saskaņā ar Darba likuma 40. panta otrās daļas 5. punktā noteikto, kur termins „profesija” tiek skaidrots kā arods, amats, specialitāte.  Noteikumu projekta mērķis ir veikt tehniskus grozījumus noteikumos Nr. 264, svītrojot profesiju "Energoauditors inženieris" un iekļaujot reglamentētu profesiju "Neatkarīgs ēku energoefektivitātes eksperts", piešķirot tai kodu.  Pamatojums (Ekonomikas ministrijas informācija):  2013. gadā spēku zaudēja Ēku energoefektivitātes likums (iepriekšējā redakcija) un Ministru kabineta 2009. gada 13. janvāra noteikumi Nr. 26 "Noteikumi par energoauditoriem" un kopš šī brīža vairs netiek izmantots profesijas nosaukums "enegoauditors". Līdz ar Ministru kabineta 2013. gada 9. jūlija noteikumiem Nr. 382 "Noteikumi par neatkarīgiem ekspertiem ēku energoefektivitātes jomā"[[1]](#footnote-1) tiek lietots nosaukums "neatkarīgs eksperts". Minēto noteikumu 32. punkts paredzēja, ka pēc energoauditora kompetenci apliecinoša dokumenta (sertifikāta) derīguma termiņa beigām sertificēšanas institūcija Administratīvā procesa likumā noteiktajā kārtībā pieņem lēmumu par energoauditora tiesībām veikt neatkarīga eksperta pakalpojumus (pēdējie energoauditoru sertifikāti ir beigušies 2017.gada beigās vai arī ir pārreģistrēti).  Saskaņā ar Ēku energoefektivitātes likumu tikai persona, kura ir sertificēta kā neatkarīgs eksperts, ir tiesīga noteikt ekspluatējamās ēkas vai tās daļas energoefektivitāti un izsniegt ēkas energosertifikātu vai noteikt projektējamas, rekonstruējamas vai renovējamas ēkas vai tās daļas plānoto energoefektivitāti un izsniegt ēkas pagaidu energosertifikātu, kā arī veikt apkures sistēmu un gaisa kondicionēšanas sistēmu pārbaudi. No tā izriet, ka profesionālie pienākumi, ko agrāk veica energoauditori inženieri, šobrīd ir neatkarīgu ēku energoefektivitātes ekspertu kompetence. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, Izglītības un zinātnes ministrija, Ekonomikas ministrija, kas sniedza pamatojumu profesijas "Energoauditors inženieris" svītrošanai no Profesiju klasifikatora un profesijas "Neatkarīgs ēku energoefektivitātes eksperts" iekļaušanai Profesiju klasifikatorā. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz darba devējiem un darba ņēmējiem. Saskaņā ar Centrālās statistikas pārvaldes veiktā Darbaspēka apsekojuma datiem, 2018. gadā 4. ceturksnī darba ņēmēju skaits bija 809,9 tūkst. un darba devēju skaits – 40,6 tūkst. |
| 2. | Tiesiskā regulējuma ietekme uz tautsaimniecību un administratīvo slogu | Profesiju klasifikatora papildinājums neradīs papildu administratīvo slogu, jo jau tagad darba devējiem ir jāsniedz informācija par darba ņēmēja profesijas nosaukumu un profesijas kodu, kas atbilst darba līgumā noteiktajai profesijai atbilstoši Profesiju klasifikatoram.  Ministru kabineta 2010. gada 7. septembra noteikumu Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli" 8.4 punkts nosaka, ka darba devējs, reģistrējot katru darba ņēmēju Valsts ieņēmumu dienestā un sniedzot ziņas par darba ņēmējiem, kopš 2013. gada 1. jūlija vienlaikus norāda arī darba ņēmēja profesijas (aroda, amata, specialitātes) kodu atbilstoši Profesiju klasifikatoram.  Tātad jau tagad darba devējiem ir jāsniedz informācija par darba ņēmēja profesijas nosaukumu un profesijas kodu, kas atbilst darba līgumā noteiktajai profesijai atbilstoši Profesiju klasifikatoram. To, ka, Profesiju klasifikators tiek papildināts ar jaunu profesiju (līdz ar to ar jaunu kodu), nevar uzskatīt par darba devēja administratīvā sloga palielinājumu, jo, ja pašlaik šādas profesijas nav, tad par tādu nav slēgts arī darba līgums. Savukārt pēc jaunas profesijas spēkā stāšanās, slēdzot darba līgumu par jauno profesiju, darba devējam, kā par jebkuru citu darba ņēmēja profesiju būs jāpaziņo Valsts ieņēmumu dienestam. Līdz ar to izmaiņas neattieksies uz tiem darba devējiem, kuri jau ir iesnieguši informāciju Valsts ieņēmumu dienestā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību akta projekti | Vienlaikus ar šiem noteikumiem jāizstrādā grozījumi Ministru kabineta 2009. gada 7. jūlija noteikumos Nr. 733 "Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi" (turpmāk – MK noteikumi Nr. 733), paredzot tajos noteikt valsts valodas prasmes līmeni un pakāpi tām jaunajām profesijām, ar kurām Profesiju klasifikators tiek papildināts (aktualizēts) ar šo noteikumu projektu ("Neatkarīgs ēku energoefektivitātes eksperts") un jāizstrādā grozījumi Ministru kabineta 2018. gada 20. februāra noteikumos Nr. 108 "Specialitātes (profesijas), kurās prognozē būtisku darbaspēka trūkumu un kurās darbā Latvijas Republikā var uzaicināt ārzemniekus", svītrojot tajos profesiju "Energoauditors inženieris" un iekļaujot reglamentētu profesiju "Neatkarīgs ēku energoefektivitātes eksperts". |
| 2. | Atbildīgā institūcija | Izglītības un zinātnes ministrija, Ekonomikas ministrija. |
| 3. | Cita informācija | Ministru kabineta 2017. gada 23. maija sēdē, izskatot noteikumu projektu par grozījumiem noteikumos Nr. 264 (prot.Nr.27 11.§ 2.2.apakšpunkt) Izglītības un zinātnes ministrijai tika dots uzdevums sagatavot un izglītības un zinātnes ministram līdz 2017. gada 31. decembrim iesniegt noteiktā kārtībā Ministru kabineta noteikumu projektu par grozījumiem MK noteikumos Nr. 733.  Izglītības un zinātnes ministrija izstrādāja Ministru kabineta noteikumu projektu "Grozījumi Ministru kabineta 2009. gada 7. jūlija noteikumos Nr. 733 "Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Kopienas pastāvīgā iedzīvotāja statusa iegūšanai un valsts nodevu par valsts valodas prasmes pārbaudi"", kas tika izsludināts Valsts sekretāru 2019. gada 31. janvāra sēdē (Nr.VSS-81, prot. Nr.4, 8.§), kurā paredzēts noteikt valsts valodas prasmes līmeni Profesiju klasifikatorā iekļautajām profesiju grupām, nevis profesijām.  Tādējādi, aktualizējot Profesiju klasifikatoru, turpmāk nevajadzētu vienlaikus izstrādāt grozījumus MK noteikumos Nr. 733.  Izglītības un zinātnes ministrija, izpildot Ministru kabineta 2017. gada 23. maija sēdes protokollēmuma (prot.Nr.27 11.§) 2.2. apakšpunktā doto uzdevumu, ir izstrādājusi Ministru kabineta noteikumu projektu "Grozījumi Ministru kabineta 2009. gada 7. jūlija noteikumos Nr. 733 "Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Kopienas pastāvīgā iedzīvotāja statusa iegūšanai un valsts nodevu par valsts valodas prasmes pārbaudi"", kas tika izsludināts Valsts sekretāru 2019. gada 31. janvāra sēdē (Nr.VSS-81, prot. Nr.4, 8.§), ir saskaņots ar atzinuma sniedzējiem un iesniegts Valsts kancelejā (tiek virzīts izskatīšanā Ministru kabinetā).  Profesiju klasifikatorā nav iekļauta profesija "energoauditors", jo šis termins citos normatīvajos aktos nav profesija, piemēram, Energoefektivitātes likumā šis termins ir juridiska persona, bet Ēku energoefektivitātes likumā ir iekļauta profesija "neatkarīgs eksperts" ar skaidrojumu, ka viņš var veikt energosertifikāciju ("neatkarīgs eksperts – energoauditors vai cita persona, kas ir tiesīga veikt energosertifikāciju un pārbaudīt apkures sistēmas un gaisa kondicionēšanas sistēma"). Ekonomikas ministrija plāno izstrādāt likumprojektu "Grozījumi likumā "Ēku energoefektivitātes likums"" un precizēt definīciju "neatkarīgs ekesperts", svītrojot no tās vārdu "energoauditors". Tādējādi noteikumu projekts nav pretrunā ar citiem normatīvajiem aktiem. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar noteikumiem Nr. 264 biedrības un nodibinājumi (nevalstiskās organizācijas), valsts un pašvaldību iestādes, kā arī komersanti var sniegt priekšlikumus Profesiju klasifikatora aktualizēšanai.  Noteikumu projekts 2019. gada 6. martā tika publicēts Labklājības ministrijas mājas lapā, adrese:  <http://www.lm.gov.lv/lv/aktuali/lm-dokumentu-projekti>, lūdzot sniegt priekšlikumus par projektu **līdz 2019. gada 20. martam.** Noteikumi pēc to pieņemšanas tiks publicēti oficiālajā izdevumā "Latvijas Vēstnesis", kā arī portālā [www.likumi.lv](http://www.likumi.lv).  Par noteikumiem tiks sagatavota preses relīze, kas tiks nosūtīta medijiem un Labklājības ministrijas mājas lapā (adrese:  <http://www.lm.gov.lv/lv/darba-devejiem/profesiju-klasifikators>) tiks aktualizēta informācija par Profesiju klasifikatoru (t.sk., Profesiju klasifikatora lietošanas metodiskie norādījumi ar piemēriem) un aktualizēta Profesiju klasifikatora programmatūra. |
| 2. | Sabiedrības līdzdalība projekta izstrādē | Individuālie sabiedrības locekļu vērtējumi līdz 2019. gada 20. martam netika saņemti. |
| 3. | Sabiedrības līdzdalības rezultāti |
| 4. | Cita informācija. | Pēc noteikumu pieņemšanas Ministru kabinetā Labklājības ministrija papildus sniegs informāciju par aktualizēto Profesiju klasifikatoru tuvākajā Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomes sēdē. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta normu ievērošanu darba tiesisko attiecību jomā uzraudzīs Labklājības ministrijas padotības iestāde Valsts darba inspekcija, bet darba ņēmēju profesiju nosaukumu norādīšanu ziņās par darba ņēmējiem – Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija. | Nav. |

Labklājības ministre R.Petraviča

A.Liepiņa,

67021519, Aina.Liepina@lm.gov.lv

1. Zaudējuši spēku ar Ministru kabineta 2018. gada 21. augusta noteikumiem Nr. 531 „Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā”. [↑](#footnote-ref-1)